દક્ષિણ ગુજરાતમાં મેઘરાજાની મહેર યથાવત રહેતા વલસાડ જિલ્લાના ઉમરગામમાં રવિવારે સાંજે પૂરા થતાં ૨૪ કલાકમાં સૌથી વધુ ૧૪ ઈંચ વરસાદ ખાબક્યો છે. ઉપરાંત વઘઈ-સુબીર આઠ ઈંચ, આહવા-ધરમપુર સાત ઈંચ, સાપુતારા પાંચ ઈંચ, વલસાડ-પારડી ચાર ઈંચ, વાપી સાડા ત્રણ ઈંચ વરસાદ વરસતા અનેક વિસ્તારમાં જળબંબાકારની સ્થિતિ સર્જાઈ હતી. ઉમરગામના ટીંભી ગામનું તળાવ ઓવરફ્લો થયું છે જયારે વરેલી નદીમાં પૂરની આવ્યું હતું. વરસાદથી જનજીવનને અસર પહોંચી હતી.